|  |
| --- |

| **Teknik & Miljø**  Udvikling & Analyse |
| --- |

| Torvegade 74, 6700 Esbjerg  Dato 7. marts 2023 |
| --- |

# Referat dialogmøde mellem Plan & Byudviklingsudvalget og Skads-Andrup Lokalråd tirsdag den 14. marts 2023 kl. 17.00-17.45, Rådhuset, Torvegade 74, 6700 Esbjerg (Lokale Stranden)

**Deltagere:**

**Plan & Byudviklingsudvalget**

Henning Ravn

Karsten Degnbol

Henrik Andersen

Klaus Sandfeld

Hans Erik Møller

**Skads-Andrup** **lokalråd**

**Forvaltningen**

Henrik Studsgaard, Direktør i Teknik & Miljø

Thomas Rødgaard Poulsen, Leder af Udvikling & Analyse

Morten Andersson, Chef for Natur & Byrum

Jesper Brødsgaard, Chef for Park & Mobilitet

Morten Harder, Stadsarkitekt eller Bjarne Lanng, Leder af Plan

**Referat**

1. **Velkommen v/ Henning Ravn**

1. **Samarbejde med lokalråd**
2. **Drøftelse af lokalrådets indsendte punkter**

1. **Forskønnelse af Andrup og Skads Bvvej (Strategisk udviklingsplan for Skads Andrup og Novrup)**

*Forvaltningens kommentar:*

Park & Mobilitet holder møde med Lokalrådet den 23. februar. Der er afsat penge til begrønning/nye gadetræer

**Referat:** Pengene der er budgetlagt, er der stadig og bolden ligger ved Kommunen i forhold til at komme med et forslag til Lokalrådet.

1. **Etablering af trafiksikker overgang (evt. tunnel under Andrup Byvej) ved overgangen nær skolen (stien som går imellem Andrup Byvej og Mølhøjvej).**

*Med etableringen af Nørregårdsparken er antallet af skolesøgende børn, der skal krydse Andrup Byvej steget markant, ligesom cykeltrafikken øges med etableringen af den nye cykelsti langs Andrupvej - dermed er der stort behov for etablering af en sikker gang/cykel vej (Strategisk udviklingsplan for Skads Andrup og Novrup).*

*Forvaltningens kommentar:*

Svar fra tidligere år: *Som udgangspunkt er det ikke særligt hensigtsmæssigt at placere en tunnel i umiddelbar nærhed af en sø/et regnvandsbassin. Etablering af en tunnel er meget dyr – især hvis den skal forsynes med pumpe.*

**Yderligere kommentar 2023:** Den eksisterende overgang med hævet flade, belysning, stibomme og krydsningshelle vurderes som værende en god løsning rent trafiksikkerhedsmæssigt.

Referat: Lokalrådet foreslår, at der laves en rød flade eller en markering og eventuelt en hastighedsnedsættelse. I forbindelse med helhedsplanen vil forvaltningen vurdere om der kan laves tiltag der kan reducere risikoen for at uheld. Der kunne eventuelt laves indsnævring og træplantning ved krydset ved skolen. Steen Gelsing orienteres om, at trafiksikkerhed skal indtænkes planen for træplantning 3 steder.

Der kan eventuelt søges tilskud fra en af puljerne.

1. **Igangsætte udbygning af stier f.eks. lille parallel sti ved Solbjergvej, genetablerer sti fra Andrup til Grønnegårdsvej samt sti/markvej fra brandskole til Novrup med tilkobling til vej under jernbanen.**

*Udstyre stierne med oplysninger om historie og fauna. (Strategisk udviklingsplan for Skads Andrup og Novrup).*

*Forvaltningens kommentar:*

Der arbejdes videre med renovering af eksisterende stier og udbygning af stinettet, i forlængelse af mødet med lokalrådet den 23. februar 2023. Tidshorisont ukendt, da arbejdet udføres for Park og Mobilitets udviklingsmidler.

Referat: Jesper Brødsgaard undersøger hvad det vil koste og hvorvidt der kan søges i lokalrådspuljen om projektet.

1. **Forskønnelse af Skads Byvej og område ved kirken, når der skal udføres separatkloakering om et par år (Strategisk udviklingsplan for Skads Andrup og Novrup).**

*Forvaltningens kommentar:*

Park & Mobilitet har møde med Lokalrådet den 23. februar. Der er afsat penge til begrønning/nye gadetræer

Referat: ikke yderligere.

1. **Etablering af grøn afgrænsning og tilkørselsforhold/transport veje til de nye erhvervsområder rundt om Andrup og Skads (Kommunal Plan 2022-34).**

*Forvaltningens kommentar:*

Der er sikret en grøn afskærmning i forhold til Facebook-området. Aktuelt arbejdes der på at lave en ny lokalplan for Oksvang-området. I den plan forventes der ligeledes at være en grøn afskærmning.

Referat: Der er ikke planen om at der i forbindelse med erhvervsudviklingen i Oksvang, skal ledes unødig trafik gennem Skads-Andrup.

Lokalrådet vil gerne involveres tidligt og have tilstrækkelig viden, så de kan forklare borgere i lokalområdet hvordan planerne bliver.

Morten Harder finder notatet fra Ministeriet og orienterer Lokalrådet.

1. **Evaluering** (5 minutter)

Referat: Lokalrådet har en oplevelse af at de kommer for sent med i planlægningen, men har en god proces i forbindelse med arbejdet med den strategiske udviklingsplan.